༄༅། །བླ་མ་མངའ་རིས་པས་མཛད་པའི་བརྟག་གཉིས་ཀྱི་ཚིག་འགྲེལ་བཞུགས་སོ།།
471

ཀྱེ་རྡོར་ཆོས་སྐོར་
৩৩
།བླ་མ་དམ་པ་རྣམས་ཀྱི་ཞབས་ལ་སྤྱི་བོས་ཕྱག་འཚལ་ལོ། །རང་བཞིན་ལྷན་ཅིག་སྐྱེས་པ་མཁའ་ལྟར་དྲི་མེད་གློ་བུར་སྒྲིབ་སྤྲིན་སྟུག་པོས་ཁེབས་བར་གྱུར་པ་
དེ། །སྨིན་གྲོལ་ཏིང་འཛིན་དྲག་པོས་རླུང་གིས་གཏོར་བས་མཁྱེན་བརྩེའི་ཉི་ཟེར་གསལ་བ་ཀྱེ་ཡི་རྡོ་རྗེ་དཔལ། །དེའི་གསུང་རྒྱ་མཚོ་བསྲུབས་པའི་བདུད་རྩི་སྣོད་བཟང་བརྒྱུད་པའི་འགྲོ་བའི་
ནད་སེལ་བླ་མ་རྣམས་བཏུད་ནས། །རྒྱུ་ལམ་འབྲས་བུ་རྡོ་རྗེའི་ཚིག་ཏུ་རྒྱས་བཏབ་བཤད་རྒྱུད་ལས་འོངས་གདམས་ངག་དྲུག་གིས་དབྱེ་བར་བྱ། །ཀྱེའི་རྡོ་རྗེ་ཞེས་བྱ་བའི་རྒྱུད་ཀྱི་རྒྱལ་པོ་ཞེས་
པ་ལ། རྒྱུད་ཙམ་གྱི་སྤྱིའི་ངོ་བོ་སེམས་ཉིད་རང་རིག་པའི་ཡེ་ཤེས་ཡིན་ལ། དེས་ཚིག་ནི་འབྲེལ་ཞིང་རྒྱུན་ཆགས་པས་ན་རྒྱུད་དོ། །དེ་ཡང་གསང་བ་འདུས་པའི་རྒྱུད་ཕྱི་མ་ལས། རྒྱུད་ནི་
472

གཉིས་
আ
།རྒྱུན་ཞེས་བྱ་བར་གྲགས། །ཞེས་གསུངས་སོ། །དེ་ལ་དབྱེ་ན་གསུམ་སྟེ། རྒྱུའི་རྒྱུད་རིགས་དྲུག་གི་སེམས་ཅན་ཐམས་ཅད་ལ་གཉིས་སུ་མེད་པའི་ཡེ་ཤེས་ཆེན་
པོ་རང་ཆེས་སུ་དུས་ཐམས་ཅད་དུ་གནས་པ་དང༌། ཐབས་ཀྱི་རྒྱུད་རྒྱུའི་རྒྱུད་དེ་ལྟར་གནས་པ་ལས་བྱུང་བ་སྨིན་གྲོལ་གྱི་ཏིང་ངེ་འཛིན་འཁོར་དང་བཅས་པ་དང༌། འབྲས་བུའི་རྒྱུད་ཐབས་
ཉམས་སུ་བླངས་པ་ལས་བྱུང་བ་དྲི་བྲལ་གྱི་ཡེ་ཤེས་སྐུ་དང་ཟུང་དུ་འཇུག་པའོ། །དེ་ཡང་སྔ་མའི་འཕྲོ་ལས། རྒྱུད་དེ་རྣམ་པ་གསུམ་དུ་འགྱུར། །གཞི་དང་དེ་བཞིན་རང་བཞིན་དང༌། །མི་
འཕྲོགས་པ་ཡི་རབ་ཕྱེ་བ། །གཞི་དང་རང་བཞིན་རྒྱུ་ཡིན་ཏེ། །དེ་བཞིན་མི་འཕྲོགས་འབྲས་བུའོ། །གཞི་ནི་ཐབས་ཞེས་བྱ་བ་སྟེ། །གསུམ་གྱིས་རྒྱུད་ཀྱི་དོན་བསྡུས་པའོ། །ཞེས་གསུངས་
473

སོ། །སོ་སོའི་ངེས་ཚིག་ནི་ཐབས་ཀྱི་རྐྱེན་དང་ཕྲད་ན་འབྲས་བུ་འབྱུང་རུང་གི་ནུས་པ་ཡོད་པས་ན་རྒྱུ་སྟེ། དེ་ཉིད་ལས། དམྱལ་བ་ཡི་དྭགས་བྱོལ་སོང་དང༌། །ལྷ་དང་ལྷ་མིན་མི་རྣམས་དང༌། །བཤང་བའི་སྲིན་བུ་ལ་སོགས་
པ། །ལྷ་དང་ལྷ་མ་ཡིན་གྱིས་ཀྱང༌། །བདེ་བ་གང་ཕྱིར་མི་ཤེས་པ། །རྟག་ཏུ་རང་བཞིན་བདེ་བ་ཅན། །འཇིག་རྟེན་ཁམས་ནི་གང་དུ་ཡང༌། །སངས་རྒྱས་གཞན་དུ་རྙེད་མི་འགྱུར། །སེམས་ནི་རྫོགས་པའི་སངས་རྒྱས་ཉིད།
སངས་རྒྱས་གཞན་དུ་བསྟན་དུ་མེད། །ཅེས་པ་དང༌། སཾ་པུ་ཊ་ལས། བསྐལ་བ་ཀུན་གྱི་སྔོན་གྲུབ་པ། །སློབ་དཔོན་ཆེན་པོ་གདོད་ནས་གྲུབ། །ཆོ་ག་འདི་ཡིས་སེམས་ཅན་རྣམས། །རྒྱལ་བར་འགྱུར་བར་ཐེ་ཚོམ་མེད། །ཅེས་
གསུངས་སོ། །རང་རིག་པའི་ཕྲེང་བ་བར་མ་ཆད་པས་ན་རྒྱུད་དེ། གུར་ལས། ཇི་ལྟར་ནམ་མཁའ་མི་འཇིག་པ། །ནམ་མཁའ་ཇི་བཞིན་དེ་བཞིན་སེམས། །ཞེས་གསུངས་པས་སོ། །རྒྱུ་ལ་འབྲས་བུ་སྐྱེད་པའི་ནུས་པ་ཡོད་པ་དེ་
མངོན་དུ་བྱེད་པའི་ཐབས་ཡིན་པས་ན་ཐབས། དེ་སྨིན་ལམ་གྱིས་འགྲུབ་པ་ཡང༌། སཾ་པུ་ཊ་ལས། དང་པོ་དཀྱིལ་འཁོར་ཆེན་པོ་ཡི། །སྙིང་ག་ཡི་ནི་དཀྱིལ་འཁོར་དུ། །རང་གི་དབང་སོགས་རྒྱས་པ་ཡི། །རྡོ་རྗེ་སློབ་དཔོན་
མཚུངས་མེད་པ། །འགྲུབ་འགྱུར་འདི་ལ་ཐེ་ཚོམ་མེད། །ཅེས་པ་དང༌། དེ་ནས་གྲོལ་བར་བྱེད་པའི་ལམ་བསྐྱེད་རྫོགས་གཉིས་ཀྱི་ཐོས་བསམ་སྒོམ་གསུམ་གྱིས་འགྲུབ་པ་ཡང༌། སཾ་པུ་ཊ་ལས། གང་ཕྱིར་ཐོས་པའི་དེ་ཉིད་ནི། །

601
আ
།བསམ་གཏན་སྤྲོ་བ་ཉིད་ཀྱི་ཕྱིར། །རྡོ་རྗེ་སློབ་དཔོན་འགྲོ་བར་འགྱུར། །ཞེས་གསུངས་སོ། །དེ་ཉིད་བརྒྱུད་པའི་གདམས་ངག་བར་མ་ཆད་ལས་བྱུང་བ་དང༌། ཉམས་སུ་མྱོང་བའི་ཏིང་ངེ་འཛིན་བར་མ་
ཆད་པས་ན་རྒྱུད་དེ། །སྔ་མ་སཾ་པུ་ཊའི་བརྟག་པ་ལྔ་པའི་གཉིས་པ་ལས། བསྟན་བཅོས་ཚད་མ་སློབ་དཔོན་དང༌། །ལུང་གི་རྗེས་འབྲང་དེ་ཉིད་ཤེས། །གསང་དོན་དེ་ཉིད་དངོས་པོ་ཡང༌། །དེ་ཉིད་ལ་ནི་གཅིག་ནས་གཅིག །ཅེས་
གསུངས་སོ། །གཉིས་པ་ཡང་རྩ་བའི་རྒྱུད་ཀྱི་ལེའུ་བརྒྱད་པ་ལས། ཆུ་བོའི་རྒྱུན་ནི་རབ་འབབ་དང༌། །མར་མེའི་རྩེ་མོ་རབ་བཅིངས་ལྟར། །རྟག་ཏུ་དེ་ཉིད་རྣལ་འབྱོར་གྱིས། །ཉིན་དང་མཚན་དུ་མཉམ་པར་གཞག །ཅེས་
༈གསུངས་སོ། །རྒྱུ་ལ་གནས་པ་དེ་ཉིད་ཐབས་ཉམས་སུ་བླངས་པ་ལས་མངོན་དུ་གྱུར་པས་ན་འབྲས་བུ་ཡིན་ལ། རྒྱུད་ནི་ཆོས་ཀྱི་སྐུ་ནམ་མཁའ་ལྟར་སྐྱེ་འགག་ཐམས་ཅད་དང་བྲལ་བས་རྟག་པ་སྟེ། སཾ་པུ་ཊའི་རྒྱུད་ཕྱི་མ་ ་རྒྱུད་ཕྱི་མ་
ལས། གཞན་ཡང་མཐའི་མཐའ་ཇི་སྲིད་པར་གནས་པའི་ཕྱིར་རྟག་པའོ། །ཞེས་གསུངས་པ་དང༌། ལོངས་སྤྱོད་རྫོགས་པའི་སྐུ་གནས་འཕོ་བ་མེད་པའི་ཚུལ་གྱིས་རྟག་པ་དང༌། སྤྲུལ་པའི་སྐུའི་མཛད་པ་རྒྱུན་མི་འཆད་པསཾ་སོ། །
དེ་ཡང་སཾ་པུ་ཊའི་རྒྱུད་ཕྱི་མ་ལས། དུར་ཁྲོད་དུ་བཞུགས་པས་ཀྱང་སེམས་ཅན་ཐམས་ཅད་ཀྱི་རྒྱུད་དུ་རྒྱུ་ཞིང་རྣམ་པར་དག་པའི་སེམས་ཆོས་ཀྱི་སྒོ་དུ་མར་རྗེས་སུ་འཁོར་ཞིང་ལྷན་ཅིག་ཏུ་བཅོམ་ལྡན་འདས་འཁོར་བར་བཞུགས་སོ།
།
475

ཀྱེ་རྡོར་ཆོས་སྐོར་
ཞེས་གསུངས་སོ། །དེ་རྣམས་ཀྱི་རྒྱུད་ཅེས་པའི་དོན་བསྟན་ཏོ། །ཀྱེའི་རྡོ་རྗེ་ནི་ཐབས་ཤེས་རབ་གཉིས་སུ་མེད་པ་སྟེ། རྒྱུའི་རྒྱུད་སེམས་ཉིད་གཉིས་སུ་མེད་པའི་ཡེ་ཤེས་དེ་ཉིད་མ་དག་པའི་གནས་སྐབས་ན་འཁོར་བ་གཟུང་འཛིན་སྣ་
ཚོགས་སུ་སྣང་ཞིང་སྐྱེ། དག་པའི་གནས་སྐབས་ན་ཡེ་ཤེས་དང་སྐུ་ལ་སོགས་པ་ཡོན་ཏན་སྣ་ཚོགས་སུ་སྣང་ཞིང་སྐྱེ་བས་ན་ཐབས་ཏེ། ཀྱེའི་དོན་ཏོ། །སྣ་ཚོགས་སུ་སྣང་ཡང་ངོ་བོ་སྤྲོས་པ་ཐམས་ཅད་དང་བྲལ་བས་ཤེས་རབ་
སྟེ། རྡོ་རྗེའི་དོན་ཏོ། །དེ་ཡང་སློབ་དཔོན་ཏོག་རྩེ་པས། ཐབས་ནི་དངོས་པོ་སྐྱེད་པ་པོ། །བཟང་པོའི་ཞལ་སྔ་ནས་ཀྱིས་གསུངས། །ཞེས་པ་དང༌། རང་བཞིན་མེད་པའི་རང་བཞིན་གྱིས། །ཤེས་རབ་ཆར་ཡང་ཡང་དག་
གནས། །ཞེས་པ་དང་། གསང་བ་འདུས་པ་རྒྱུད་ཕྱི་མ་ལས་ཀྱང༌། གང་ཞིག་དངོས་མེད་ཤེས་རབ་སྟེ། །ཐབས་ནི་དངོས་པོའི་མཚན་ཉིད་དོ། །ཞེས་གསུངས་སོ། །ཐབས་ཀྱི་རྒྱུད་ནི། རྒྱུའི་རྒྱུད་ཐབས་ཤེས་རབ་གཉིས་མེད་
དེ་ལས་བྱུང་བའམ། དེའི་ངོ་བོ་ཐབས་ཤེས་རབ་གཉིས་མེད་ཡིན་པའམ། དེ་ཉིད་མངོན་དུ་བྱེད་པའི་ཐབས་ཡིན་པས་དང༌། ཡང་སྨིན་གྲོལ་ཉིད་ལའང་སྨིན་པར་བྱེད་པའི་དབང་ཐབས། གྲོལ་བར་བྱེད་པའི་བསྐྱེད་རྫོགས་གཉིས་
ཤེས་རབ། དེ་ཉིད་ལ་ཡང་བསྐྱེད་པའི་རིམ་པ་ཐབས། རྫོགས་པའི་རིམ་པ་ཤེས་རབ། དེ་ལ་ཡང་རང་བྱིན་གྱིས་བརླབ་པའི་རིམ་པ་ཐབས། དཀྱིལ་འཁོར་འཁོར་ལོ་ཤེས་རབ། རང་བྱིན་གྱིས་བརླབ་པ་ལ་ཡང༌། རྟེན་རྩའི་
476

601
আ
།འཁོར་ལོ་ཐབས། དེ་ལ་བརྟེན་པའི་ཞུ་བདེ་ཤེས་རབ། རྟེན་ལ་ཡང་སྙིང་ག་དང་མགྲིན་པ་ཐབས་ལ། ལྟེ་བ་དང་སྤྱི་བོ་ཤེས་རབ། རོ་མ་ཐབས་ལ་རྐྱང་མ་ཤེས་རབ། རྟེན་པ་ཡང་ཞུ་བ་ཐབས་
ལ། བདེ་བ་ཤེས་རབ། དཀྱིལ་འཁོར་འཁོར་ལོ་ཡང་སྒྲུབ་པ་པོ་ལྷར་བསྐྱེད་པ་ཐབས་ལ། ཤེས་རབ་ཕྱག་རྒྱ་ལྷར་བསྐྱེད་པ་ཤེས་རབ། ཧཱུྃ་ལས་རྡོ་རྗེ་བསྐྱེད་པ་ཐབས་ལ། ཨཿལས་པདྨ་བསྐྱེད་པ་ཤེས་རབ། ཡང་དེ་ལ་བརྟེན་
པའི་ཞུ་བ་ཐབས་ལ། བདེ་བ་ཤེས་རབ་ཏུ་གསུངས་ཏེ། དེ་རྣམས་ཐམས་ཅད་རགས་པ་དང་ཕྲ་བ་ལ་བཏགས་པ་ཡིན་ཞེས་གསུངས་ཏེ་ཐབས་ཀྱི་རྒྱུད་ཀྱི་ཀྱེའི་རྡོ་རྗེའོ། །འབྲས་བུའི་རྒྱུད་ལ་ཆོས་སྐུ་ཤེས་རབ། གཟུགས་ཀྱི་སྐུ་
༈ཐབས། ཆོས་ཀྱི་སྐུ་ལ་དམིགས་པ་མེད་པའི་ཤེས་རབ་ཤེས་རབ་ལ། དམིགས་པ་མེད་པའི་སྙིང་རྗེ་ཐབས་ཏེ། འདི་ཉིད་ལས། ཧེ་ནི་སྙིང་རྗེ་ཆེན་པོ་ཉིད། །བཛྲའང་ཤེས་རབ་བརྗོད་པར་བྱ། །ཞེས་གསུངས་སོ། །སཾ་པུ་ཊ་
ལས་ཀྱང༌། སེམས་ཅན་ཡོད་དང་ཡོད་མེད་ཅེས། །དེ་ལྟར་ཡོངས་སུ་བརྟག་མི་བྱ། །དམིགས་མེད་ཤེས་རབ་ཆེན་པོ་ཉིད། །ཡིད་བཞིན་ནོར་ལྟར་མ་ལུས་པའི། །ཐམས་ཅད་དོན་བྱེད་སྙིང་རྗེ་ཉིད། །དམིགས་མེད་གནས་ཀྱི་
ཤེས་རབ་དང༌། །དམིགས་མེད་སྙིང་རྗེ་ཆེན་པོ་གཉིས། །གློ་ངང་ལྷན་ཅིག་གཅིག་གྱུར་པ། །ནམ་མཁར་ནམ་མཁའ་ཇི་ལྟ་བུའོ། །ཞེས་གསུངས་སོ། །གཟུགས་ཀྱི་སྐུ་ལ་ཡང་ཡབ་ཏུ་སྣང་བ་ཐབས་ཀྱི་མཚོན་བྱེད་དམ་རྣམ་པ་ཡིན་

པས་ཐབས། ཡུམ་དུ་སྣང་བ་ཤེས་རབ་ཀྱི་མཚོན་བྱེད་དམ་རྣམ་པ་ཡིན་པས་ཤེས་རབ་སྟེ་འབྲས་བུའི་རྒྱུད་ཀྱི་ཀྱེའི་རྡོ་རྗེའོ། །རྒྱལ་པོ་ནི་རྒྱུའི་རྒྱུད་རང་བཞིན་གྱིས་མཚན་མ་དང་རྣམ་པར་རྟོག་པས་རྫི་མི་སྲིད་པས། རྒྱལ་པོ་ཆེན་པོ་
དང་འདྲ་བས་རྒྱལ་པོ། ཐབས་ཀྱི་རྒྱུད་རང་བཞིན་གྱིས་མཚན་མ་དང་རྣམ་པར་རྟོག་པ་དང་བྲལ་བའི་རྒྱལ་པོ་དེ་ཉིད་མངོན་དུ་བྱེད་པའི་ཐབས་ཡིིན་པ་དང༌། གློ་བུར་བ་ཡང་ཕར་འཇོམས་པའི་ནུས་པ་དང་ལྡན་པས་རྒྱལ་པོ། འབྲས་
བུའི་རྒྱུད་ནི་རང་བཞིན་གྱིས་དག་པ་དེ་ཉིད་མངོན་དུ་གྱུར་པ་དང༌། གློ་བུར་བས་ཀྱང་རྫི་མི་སྲིད་པས་རྒྱལ་པོའོ། །བརྗོད་བྱ་དོན་གྱི་རྒྱུད་བཤད་ཟིན་ཏོ། །དེའི་རྗོད་བྱེད་ཀྱི་སྒྲའི་རྣམ་རིག་མིང་དང༌། ཚིག་དང༌། ཡི་གེའི་སྒྲ་སྤྱིའི་
རྣམ་པར་སྣང་བ་རྒྱུད་ཀྱི་དོན་སྟོན་པས་ན་རྒྱུད་དོ། །དེ་ལྟར་རྒྱུད་ཀྱི་མཚན་དུ་ཡང་འོག་གི་དོན་མ་ལུས་པ་ཆུད་པ་ཡིན་ནོ། །མཚན་དེ་དང་ལྡན་པའི་རྒྱུད་དེ་ལ་བཤད་ཐབས་ཀྱི་མན་ངག་དང༌། མདོ་རྒྱས་པར་གནས་པ་དང༌། རྒྱུད་
གནས་པའི་གོ་རིམ་དང༌། གང་ཟག་གཅྀག་གི་མངོན་པོར་རྟོགས་པར་བསྒྲིག་པ་དང༌། བཤད་པའི་རྒྱུད་ཀྱིས་ཇི་ལྟར་ཕན་འདོགས་པ་སྟེ་ལྔའོ། །དང་པོ་ནི་འཆད་པ་པོ་དང་ཉན་པ་པོས་རྟོགས་པར་སླ་ཞིང་གཟུང་བདེ་བས་གདམས་
ངག་དྲུག་དང་སྦྱར་ཏེ་བཤད་པ། དབང་ལམ་གྱི་འཁོར་ལོར་འཁོར་བ་བསྟན་པར་བྱ་བའི་ཕྱིར་བདག་ཉིད་ཅན་གསུམ་དང་སྦྱར་ཏེ་བཤད་པ། རང་གི་རྒྱུད་རྒྱུན་ཆགས་གཅིག་གཏན་ལ་ངབབ་པའི་དབང་དུ་བྱས་ནས་རྒྱུད་གསུམ་དང་
478

আ
།སྦྱར་ཏེ་བཤད་པ། སྤང་བྱ་མི་མཐུན་པའི་ཕྱོགས་གསུམ་སྤོང་བའི་དབང་དུ་བྱས་ནས་དག་པ་རྣམ་པ་གསུམ་དང་སྦྱར་ཏེ་བཤད་པ། འབྲས་བུ་སྐུ་བཞི་ལམ་དུ་བྱ་བའི་ཕྱིར་གནས་པ་བཞི་དང་སྦྱར་ཏེ་
བཤད་པ། སྣོད་མ་ཡིན་པ་ལ་གསང་བའི་དབང་དུ་བྱས་ནས་གསང་བ་རྣམ་པ་བདུན་དང་སྦྱར་ཏེ་བཤད་པ་སྟེ་དྲུག་གོ །དང་པོ་ནི་བཤད་པའི་རྒྱུད་དཔལ་ནམ་མཁའ་དང་མཉམ་པ་ལས། ཡི་གེ་དང་ནི་ཡན་ལག་དང༌། བསྡུས་པའི་
དོན་དང་སྤྱི་ཡི་དོན། །སྦས་པའི་དོན་དང་མཐར་ཐུག་དོན། །ཞེས་གསུངས་པའི་རྗེས་སུ་འབྲངས་ཏེ། བཤད་པར་བྱ་བའི་གདམས་ངག་གསུམ། འཆད་ལུགས་ཀྱི་མན་ངག་གསུམ་སྟེ་དྲུག་གོ །དེ་ཡང་སྔ་མ་གསུམ་ནི་བརྗོད་བྱའི་
༥རིགས་ཏེ། སྤྱིའི་དོན་དུ་བཤད་པ་དང༌། སྦས་པའི་དོན་དུ་བཤད་པ་དང༌། མཐར་ཐུག་པའི་དོན་དུ་བཤད་པའོ། །ཕྱི་མ་གསུམ་རྗོད་བྱེད་ཀྱི་རིགས་ཏེ། ཡན་ལག་གི་དོན་གྱིས་བཤད་པ་དང༌། ཡི་གེའི་དོན་གྱིས་བཤད་པ་ི
དང༌། བསྡུས་པའི་དོན་གྱི་མན་ངག་གིས་བཤད་པའོ། །སྤྱི་ནི་གཉིས་ཀྱི་ཐུན་མོང་དུ་གྱུར་པ་སྟེ། ཕ་རོལ་ཏུ་ཕྱིན་པའི་ཐེག་པ་དང༌། རྡོ་རྗེ་ཐེག་པ་གཉིས་ཀྱི་བརྗོད་བྱ་ཐུན་མོང་དུ་གྱུར་པ་ཕ་རོལ་ཏུ་ཕྱིན་པ་དྲུག་དང༌། ཚད་མེད་པ་
བཞི་དང༌། ས་བཅུ་དང༌། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ལ་སོགས་པ་ནི་ཕ་རོལ་ཏུ་ཕྱིན་པའི་ཐེག་པ་དང་སྤྱིའི་དོན་ཏོ། །བསྐྱེད་རིམ་ཡན་ལག་དང་བཅས་པ་རྣམས་ནི་ཐུན་མོང་གི་དངོས་གྲུབ་ཀྱི་རྒྱུའི་གཙོ་བོ་ཡིན་

ལ། མཆོག་གི་དངོས་གྲུབ་བསྒྲུབ་པ་ལ་ཡང་དགོས་པས། དངོས་གྲུབ་གཉིས་ཀྱི་རྒྱུ་ཐུན་མོང་བ་ཡིན་པའི་ཕྱིར། བསྐྱེད་པའི་རིམ་པ་སྤྱི་ཞེས་བྱའོ། །སྦས་པ་ནི་འོག་མ་འོག་མའི་ཡུལ་དུ་མ་གྱུར་པ་སྟེ། བུམ་དབང་ཙམ་ཐོབ་པའི་
ཡུལ་མ་ཡིན་པའི་ཐབས་ལ་མིང་བཏགས་ན་རང་བྱིན་གྱིས་བརླབ་པའི་རིམ་པའི་སྦས་པ་དང༌། དཀྱིལ་འཁོར་འཁོར་ལོའི་ཐབས་ཀྱི་སྦས་པ་དང༌། ཡེ་ཤེས་ལ་མིང་བཏགས་ན་རང་བྱུང་གི་ཡེ་ཤེས་ཀྱི་སྦས་པ་དང༌། ལྷན་ཅིག་སྐྱེས་
པའི་ཡེ་ཤེས་སྦས་པ་དང༌། བྱང་ཆུབ་ཀྱི་སེམས་ལ་མིང་བཏགས་ན་དོན་དམ་བྱང་ཆུབ་སེམས་ཀྱི་སྦས་པ་དང༌། ཀུན་རྫོབ་བྱང་ཆུབ་སེམས་ཀྱི་སྦས་པ་ཞེས་བྱའོ། །དེ་གཉིས་ཀ་ཡང་གསང་བ་ཆོས་ཀྱི་དཀྱིལ་འཁོར་གསུམ་དང་
འབྲེལ་བ་ཡིན་གསུངས་ཏེ། སཾ་པུ་ཊའི་བརྟག་པ་བདུན་པ་ལས། གསང་བ་ཆོས་ཀྱི་དཀྱིལ་འཁོར་ལའོ། །ཞེས་གསུངས་ལ། དེ་ཉིད་ཀྱི་དོན་རྒྱུད་ཕྱི་མ་ལས། དཀྱིལ་འཁོར་ལུས་སུ་གསུངས་པ་སྟེ། །དཀྱིལ་འཁོར་བྷ་གར་
བརྗོད་པ་ཉིད། །དཀྱིལ་འཁོར་ཡང་ནི་བྱང་ཆུབ་སེམས། །དཀྱིལ་འཁོར་གསུམ་ནི་བརྟག་པར་བྱ། །ཞེས་གསུངས་ཏེ། རང་བྱིན་གྱིས་བརླབ་པའི་རིམ་པའི་རྟེན་རྩའི་འཁོར་ལོ་ལུས་ཀྱི་དཀྱིལ་འཁོར། དེ་ལ་བརྟེན་པའི་ཡི་གེ་བྷ་
གའི་དཀྱིལ་འཁོར། དེ་གཉིས་ལ་བརྟེན་པའི་ཞུ་བདེ་བྱང་ཆུབ་སེམས་ཀྱི་དཀྱིལ་འཁོར་རོ། །དཀྱིལ་འཁོར་འཁོར་ལོའི་ཐབས་ཤེས་རབ་ཀྱི་ལུས་ལྷར་བསྐྱེད་པ་ལུས་ཀྱི་དཀྱིལ་འཁོར་མཁའ་གསང་བྱིན་གྱིས་བརླབ་པ་བྷ་གའི་དཀྱིལ་
ཀྱེ་རྡོར་ཆོས་སྐོར་

601
আ
།འཁོར། དེ་ལ་བརྟེན་ནས་སྐྱེས་པ་ཞུ་བདེ་བྱང་ཆུབ་སེམས་ཀྱི་དཀྱིལ་འཁོར་རོ། །མཐར་ཐུག་ནི་བོགས་དབྱུང་དུ་མེད་པ་སྟེ། སྦས་པའི་དོན་གྱི་མཐར་ཐུག ས་བཅུ་གཉིས་པ་དང་བཅུ་བ
སྟེ། དེ་ཡང་བཅུ་གཉིས་པ་སྦས་པ་ཡིན་ཡང༌། མཐར་ཐུག་པ་མ་ཡིན་པས། དེ་ལས་ཀྱང་བཅུ་གསུམ་པ་སྐུ་གསུམ་མཛད་པ་དང་བཅས་པ་མཐར་ཐུག་དངོས་ཡིན་ལ། མཐར་ཐུག་ལ་ཉེ་བ་ལ་དགོངས་ནས།